**ZAPISNIK**

s 2. sjednice Predsjedništva Vatrogasne zajednice grada Samobora održane 15. srpnja 2021. godine u prostorijama Dobrovoljnog vatrogasnog društva Bregana, Podvrh Bistrec 73.

Početak sjednice u 19:07 sati.

Sjednica je sazvana pismenim putem s priloženim Dnevnim redom.

Prisutni članovi Predsjedništva: Željko Koščica, Mladen Žitković, Vladimir Cvitković, Tomislav Slamar, Zdenko Jednar, Željko Mahović, Ivan Fresl, Snježana Barbić, Martin Hasanović, Stjepan Bošković, Damir Domin, Marijan Telišman, Krunoslav Makarun, Mesić Kristijan i Tomislav Jurec

Ostali prisutni: Renato Hribar

Opravdani: Mihael Babojelić, Damir Svinjarić i Zlatko Šolčić

Odsutni: Josip Gunčić, Mario Horvat i Željko Kupres

Predsjednik Željko Koščica otvorio je sjednicu, pozdravio prisutne članove Predsjedništva te potvrdio da sjednici može donositi pravovaljane odluke.

Željko Mahović, pozdravio sve prisutne u ime domaćina.

Predsjednik Željko Koščica predložio je slijedeći;

**DNEVNI RED**

1. Usvajanje zapisnika s konstituirajuće sjednice Predsjedništva Vatrogasne zajednice grada Samobora
2. Izbor zamjenika predsjednika Vatrogasne zajednice grada Samobora
3. Nabava vozila za Vatrogasnu zajednicu grada Samobora
4. Informacija o vatrogasnim natjecanjima i osposobljavanjima
5. Zamolbe
6. Razno

**Jednoglasno je usvojen Dnevni red.**

**AD 1.) Usvajanje zapisnika s konstituirajuće sjednice Predsjedništva Vatrogasne zajednice grada Samobora**

Željko Koščica, ima i netko izmjenu i dopunu zapisnika.

Jednoglasno je usvojen zapisnik s konstituirajuće sjednice Predsjedništva Vatrogasne zajednice grada Samobora.

**AD 2.) Izbor zamjenika predsjednika Vatrogasne zajednice grada Samobora**

Željko Koščica, obavio sam razgovor s dosadašnjim zamjenikom predsjednika i prijedlog je da budući zamjenik bude Tomislav Slamar.

Zahvaljujem se dosadašnjem zamjeniku na suradnji.

**Jednoglasno za zamjenika predsjednika izabran je Tomislav Slamar.**

**AD 3.) Nabava vozila za Vatrogasnu zajednicu grada Samobora**

Željko Koščica, u planu smo imali nabavu zapovjednog vozila ali zbog Covid krize smo odustali od nabave vozila. Dobili smo povrat od Vatrogasne zajednice Zagrebačke županije pa bi krenuli u nabavu vozila.

Javna vatrogasna postrojba grada Samobora dobiti će i Pick Up vozilo od Vatrogasne zajednice Zagrebačke županije.

Željko Koščica, pojasnio članovima predsjedništva stanje oko starog vozila DVD-a Molvice koje će pripasti DVD-u Novo Selo.

Mladen Žitković, vozilo im je potrebno. Imali smo dosta požara na njihovom području. Aktivno su društvo.

Vladimir Cvitković, zbog specifičnosti terena mi bi morali nabaviti jedno Pick Up vozilo.

Željko Koščica, s ovim zapovjednim vozilom završavamo plan nabave i realizaciju plana. Napraviti ćemo novi petogodišnji plan nabave.

**Jednoglasno je donesena odluka o kupnji novog zapovjednog vozila.**

**AD 4.) Informacija o vatrogasnim natjecanjima i osposobljavanjima**

Mladen Žitković, obavijestio članove Predsjedništva da će se održati Državno natjecanje vatrogasaca na kojem će sudjelovati ekipa DVD-a Bregane u kategoriji MB.

Pročitao je tko je bio na seminaru i u kampu Fažana.

Obavijestio prisutne i o početku školovanja za osposobljavanje za zvanje vatrogasac te da mi napravili usavršavanje za strojare i dišne aparate.

Zdenko Jednar, zahvalio se na korištenju zapovjednog vozila te na podmirenju troškova. Ukratko je obijesno i rad u samom Kampu.

**AD 5.) Zamolbe**

Željko Koščica, pročitao je dopis od DVD-a Rude vezan uz pretovar vozila. Napomenuo je da je dopis poslan bez pečata i potpisa a zajednici je vraćen dopis zbog krivog datuma.

DVD Rude nije htjelo sudjelovati u nabavci vozila. Vozilo je potpuno spremnu što potvrđuje dokumentacija vozila. U koliko DVD Rude nije zadovoljan vozilom može ga vratiti.

Ivan Fresl, vozilo ima 7850 kg. Mi samo tražimo od Vas da nam kažete što da radimo i koju opremu da izvadimo van vozila. Što će se desiti ako nešto pukne zbog pretovara vozila?

Željko Koščica, gdje ste vagali vozilo, vage imaju tolerancije +/- 200 kg. Molim da nam dostavite novi dopis.

Mladen Žitković, po specifikaciji stavite opremu na vozilo te odite u Centar za vozila Hrvatske na vaganje.

**AD 6.) Razno**

Mladen Žitković, što se tiče boca za dišne aparate, molio sam Vas da ih dostavite u Zajednicu, Niste ih dostavili. Neka društva su sama financirala servis i atest dišnih aparata.

Što se teče punjenja boca, slobodno ih dostavite na punjenje.

Željko Koščica, stvara se jedan problem a to je da mi te sve zamolbe nećemo moći financijski podržati.

*Rasprave nije bilo.*

Željko Koščica, hvala Vam na suradnji te bi zaključio Sjednicu.

Sjednica završila u 20:20 sati.

**ZAPISNIČAR PREDSJEDNIK**

Renato Hribar Željko Koščica, v.r.

*Sjednica snimljena pod brojem: 210715\_002*